Na temelju članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20- pročišćeni tekst i 8/20 i članka 3. Programa financiranja vatrogastva na području Općine Vladislavci za 2021. godinu („Službeni glasnik“ Općine Vladislavci br. 12/20) Općinski načelnik Općine Vladislavci dana 15. listopada 2021. godine, donosi

**ODLUKU**

**o izmjenama i dopunama Odluke o rasporedu sredstava za financiranje vatrogastva na području Općine Vladislavci za 2021. godinu**

**Članak 1.**

Odluka o rasporedu sredstava za financiranje vatrogastva na području Općine Vladislavci za 2021. godinu („Službeni glasnik“ Općine Vladislavci broj 1/21) mijenja se prema odredbama ove Odluke.

**Članak 2.**

Članak 1. Odluke o rasporedu sredstava za financiranje vatrogastva na području Općine Vladislavci za 2021. godinu („Službeni glasnik“ Općine Vladislavci broj 1/21) mijenja se i sada glasi:

„Sredstva za financiranje vatrogastva na području Općine Vladislavci za 2021. godinu raspoređuju se korisnicima kako slijedi:

1. Dobrovoljno vatrogasno društvo Vladislavci iznos od 173.750,00 kuna, i to iznos od 80.000,00 kuna za redovite aktivnosti DVD-a, i iznos od 93.750,00 kuna za nabavu rabljenog kombi vozila
2. Dobrovoljno vatrogasno društvo Hrastin iznos od 80.000,00 kuna za redovite aktivnosti DVD-a,
3. Vatrogasna zajednica Osijek iznos od 40.000,00 kuna za redovite aktivnosti VZ-e.

**Članak 3.**

Ova Odluka stupa na snagu danom donošenja, a ima biti objavljena u „Službenom glasniku“ Općine Vladislavci.

KLASA: 214-01/21-01/01

UR.BROJ: 2158/07-02-21-02

Vladislavci, 15. listopada 2021.

**Općinski načelnik**

Marjan Tomas, v. r.